คสช.ปฏิเสธข่าวประกาศสถานการณ์ฉุกเฉิน แต่เรียกหารือด่วนหน่วยมั่นคง
คสช.ปฏิเสธข่าวประกาศสถานการณ์ฉุกเฉิน แต่เรียกหารือด่วนหน่วยมั่นคง
17 ส.ค. 2558

ผู้สื่อข่าวรายงานว่า พลเอกประยุทธ จันทร์โอชา นายกรัฐมนตรี มอบพล.อ.ประวิตร วงษ์สุวรรณ รองนายกรัฐมนตรีฝ่ายความมั่นคง ติดตามสถานการณ์อย่างใกล้ขิด พร้อมรายงานสถานการณ์อย่างต่อเนื่องแล้วและให้ จนท.กทม.ทหาร ตำรวจ นำภาพวงจรปิดมาครวจสอบด่วน เพื่อหาหลักฐาน
พล.ต.วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า นายกรัฐมนตรีรับทราบรายงานเหตุระเบิดแยกราชประสงค์แล้ว ซึ่งหลังจากได้รับรายงานจากตำรวจนายกฯได้สั่งการให้ เจ้าหน้าที่ อีโอดี เข้าตรวจสอบพื้นที่และกันคนออกจากพื้นที่ เกิดเหตุป้องกันเหตุระเบิดซ้ำ และให้รายงานความคืบหน้าสถานการณ์โโดยตลอด โดยนายกรัฐมนตรีเน้นย้ำให้ได้รายละเอียดที่ชัดเจน ก่อนนำเสนอข้อมูล และขอให้คำนึงถึงความปลอดภัยของประชาชนเป็นหลัก และหากมีความคืบหน้าก็จะรายงานให้ทราบทันที
ส่วนการส่งต่อในโลกโซเชี่ยล อ้าง จส. 100 ระบุว่า คสช. ประกาศให้สถาบันการศึกษาในเขตกทม. หยุด ทำการเรียนการสอน 1 วัน รวมถึงสถาบันการเงินและหน่วยงานราชการทั้งหมด เพื่อทำการตรวจสอบ พร้อมประกาศภาวะฉุกเฉิน คาดว่าเป็นการก่อร้ายเพื่อหวังสร้างสถานการณ์ เป็นข้อความไม่เป็นความ จริง พ.อ.ศิริจันทร์ งาทอง โฆษกทบ. ยืนยันว่า คสช.ยังไม่มีประกาศหยุดเรียนใดๆ
 
 
ขอบคุณข้อมูลจาก : เว็บไซต์ศูนย์ข่าวแปซิฟิก